Na temelju članka 6. i članka 13. Statuta Artić d.o.o. za komunalne djelatnosti (Službeni glasnik Zadarske županije broj 19/09 i 5/14 ), na prijedlog Nadzornog odbora, a na temelju provedenog postupka javnog natječaja, Općinski načelnik Općine Privlaka, dana 27.rujna 2018.godine d o n o s i

**O D L U K U**

**o imenovanju člana uprave-Direktora**

**Općinskog komunalnog društva „Artić“ d.o.o.**

**Članak 1.**

Marjan Begonja, Zemunička 2, Zadar, OIB: 46913753497, rođen 10. rujna 1981.godine u Zadru, imenuje se članom Uprave-direktorom Općinskog komunalnog društva „Artić“ d.o.o. Privlaka.

**Članak 2.**

Mandat člana Uprave-direktora traje 4 (četiri) godine s mogućnošću ponovnog imenovanja i započinje 7.listopada 2018.godine te traje do 7.listopada 2022.godine.

**Članak 3.**

Prava i dužnosti člana Uprave-direktora utvrđene su Statutom Društva.

**Članak 4.**

Sukladno provedenom postupku ova Odluka dostavlja se s preslikom Zapisnika o pregledu i ocjeni zamolbi kandidata prijavljenih na javni natječaj za izbor direktora OKD Artić d.o.o. Privlaka bez odgode svim kandidatima koji su dostavili pravovaljane zamolbe na javni natječaj.

**Članak 5.**

Ova odluka stupa na snagu osmog dana od dana donošenja, a objaviti će se u Službenom glasniku Zadarske županije.

KLASA: 022-06/18-01/04

URBROJ: 2198/28-02-18-1

Privlaka, 27. rujna 2018.g.

OPĆINA PRIVLAKA

OPĆINSKI NAČELNIK

Gašpar Begonja, dipl. ing.